Diari Oficial de la Generalitat Valenciana


Sumari del DOGV 1945, del 18-01-1993 (1993/826913)

RESOLUCIÓ de 30 de novembre de 1992, de la Direcció General de Qualitat Ambiental de la Conselleria de Medi Ambient, per la qual delega diverses atribucions.
-------------------------------------------------------------------------------------------------------------------------------------------------------------

### Dades del document

Número de DOGV
:   1945

Data del DOGV
:   18-01-1993

Secció del DOGV
:   ALTRES DISPOSICIONS

Número del document
:   1993/826913


Data del document
:   30-11-1992

Organisme emissor
:   Conselleria de Medi Ambient

Tipus de document
:   Resolució

Resolució de 30 de novembre de 1992, de la Direcció General de Qualitat Ambiental de la Conselleria de Medi Ambient, per la qual delega diverses atribucions.  
L'article 8.2 del Decret 61/1990, de 26 de març, del Consell de la Generalitat Valenciana, pel qual regula les condicions higiènico- sanitàries de les piscines d'ús públic que hauran de complir les escales en les aquestes piscines, estableix, entre d'altres condicions, que «seran ficades dins la paret del vas, de manera que no sobreïsquen dels paraments verticals».  
No obstant això, la disposició transitòria 2a de l?esmentat decret tracta les piscines en què, que posseeixen característiques distintes a les esmentades en la mateixa disposició, resulta manifestament impossible d'adequar-les a aquesta darrera. Per a aquestes preveu que, després de la presentació d'un informe que raone suficientment l?esmentada impossibilitat, l'Agència del Medi Ambient (avui, Conselleria de Medi Ambient) puga exonerar del compliment d'allò que estableix la dita normativa i, en particular i per al cas que ens ocupa, d'allò referent a les condicions de les escales, mantenint, sempre, la seguretat i higiene de les instal·lacions.  
Per a l'autorització de la construcció, reforma o ampliació de les piscines d'ús públic, l'article 35 del Decret 61/1990 estableix que l'Agència del Medi Ambient (avui, Conselleria de Medi Ambient) emetrà informe sanitari (vinculant, en el cas de ser negatiu). L'emissió d'aquest informe correspon al Director General de Qualitat Ambiental, segons que estableixen el decret 194/1991, de 28 d'octubre, del Consell de la Generalitat Valenciana, i el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, i es considera convenient delegar els directors territorials per a l?esmentada atribució, per raó d'una major agilitat i eficàcia administrativa.  
D'altra banda, el volum dels expedients administratius aplicadors de sancions i la generalment escassa quantia de les sancions per infraccions al que s'estableix en el Decret 61/1991, precitat, fa aconsellable delegar els directors territorials de la Conselleria de Medi Ambient per a la tramitació i resolució, per tal d'aconseguir una major agilitat i eficàcia administrativa. Respecte d'això, la competència que, per a la imposició de les multes inferiors a 100.000 pessetes en aquesta matèria, és atribuïda per l'article 45.a) del mateix decret, al Cap del Servei de Sanitat Ambiental, cal entendre-la, avui, atribuïda al Director General de Qualitat Ambiental en virtut del que disposa el Decret 194/1992, de 28 d'octubre, del Consell de la Generalitat Valenciana, així com el Decret 182/1992, de 10 de novembre, del Govern Valencià, pel qual modifica el Reglament Orgànic i Funcional de la Conselleria de Medi Ambient.  
L'article 12.2 del Decret 194/1991 estableix que és funció dels directors generals, la resolució dels respectius expedients, quan no siga facultat privativa del conseller o del secretari general.  
L'article 23 del precitat decret estableix que correspon als serveis territorials de realitzar les funcions que reglamentàriament els siguen atribuïdes.  
Per tot això i fent ús de les facultats que tinc conferides per l'article 68 de la Llei 5/1983, de 30 de desembre, de Govern Valencià, resolc:  
Article primer  
Delegar els directors territorials de la Conselleria de Medi Ambient a Castelló, València i Alacant, per a l?exercici de les atribucions següents:  
1. l'exempció del compliment del que estableix l'article 8.2, in fine, del Decret 61/1990, de 26 de març, del Consell de la Generalitat Valenciana, pel qual regula les condicions higiènico- sanitàries de les piscines d'ús públic, respecte que les escales hauran de ser ficades a la paret del vas, de manera que no sobreïsquen dels paraments verticals, conformenent amb el que estableix la disposició transitòria 2ª del precitat decret.  
2. L'emissió de l?informe sanitari a què es refereix l'article 35 del Decret 61/1990, de 26 de març, del Consell de la Generalitat Valenciana.  
3. La tramitació i resolució dels expedients administratius aplicadors de sancions per infraccions a les disposicions contingudes al decret 61/1990, de 26 de març, del Consell de la Generalitat Valenciana, precitat, que tinguen prevista com a màxim una sanció de fins a 100.000 pessetes.  
Article segon  
Les anteriors delegacions són enteses sense perjudici que aquesta direcció general puga reclamar, en qualsevol moment, el coneixement i la resolució dels casos concrets, que considere convenients d'entre els que s'hi tracten.  
DISPOSICIO FINAL  
Aquesta resolució entrarà en vigor l?endemà de publicar-la en el Diari Oficial de la Generalitat Valenciana.  
DISPOSICIO DEROGATORIA  
Resten derogades totes les disposicions d'igual o inferior rang, que s'oposen al que estableix aquesta resolució.  
València, 30 de novembre de 1992.- El Director General de Qualitat Ambiental: Josep Maria Marugán i Garvimartín.